ปลัด ยธ. แจง “สนธิ” ยังอยู่ดี ปัดข่าวลือเส้นเลือดในสมองแตก
ปลัด ยธ. แจง “สนธิ” ยังอยู่ดี ปัดข่าวลือเส้นเลือดในสมองแตก
7 ก.ย. 2559

ผู้สื่อข่าวรายงานว่า จากกรณีที่มีกระแสในโลกออนไลน์ เผยแพร่ข้อความ ระบุว่า นายสนธิ ลิ้มทองกุล ผู้ต้องขังคดีทำเอกสารเท็จค้ำประกันกู้ ธ.กรุงไทย 1 พันกว่าล้าน และถูกนำตัวไปคุมขังที่เรือนจำกลางคลองเปรม ถูกหามส่งโรงพยาบาลราชทัณฑ์ ด้วยอาการเส้นเลือดฝอยในสมองแตก เมื่อกลางดึกที่ผ่านมา
อย่างไรก็ตามวันนี้ (7 ก.ย.) นายชาญเชาวน์ ไชยานุกิจ ปลัดกระทรวงยุติธรรม เปิดเผยว่า จากการตรวจสอบข้อมูลดังกล่าว พบว่าไม่เป็นความจริง แต่อย่างใด นายสนธิ ยังมีอาการปกติ ถูกควบคุมตัวที่แดน 7 ซึ่งเป็นแดนแรกรับ เรือนจำกลางคลองเปรม ไม่ได้มีอาการตามที่มีกระแสข่าวออกมา ส่วนผู้ต้องขังหญิงอีก 2 คน ในคดีเดียวก็อาการปกติถูกคุมขังที่ทัณฑสถานหญิงกลาง อย่างไรก็ตามได้สั่งการกรมราชทัณฑ์ ออกเอกสารข่าวชี้แจงข้อเท็จจริงดังกล่าวแล้ว